text: Urolig nat i Vejle
  16 december 2011 kl. 07.23
  Politiet har haft en travl nat i Vejle. I løbet af i nat er der anholdt syv personer, skriver Radio VLR.
  Ved midnat startede urolighederne med uro ved diskotekerne på Dæmningen i Vejle. Fem blev anholdt og sigtet for overtrædelse af ordensbekendtgørelsen.
  Og ved 5-tiden blev en 23-årig mand slået ned på Dæmningen. To mænd overfaldt manden. Den 23-årige flækkede muligvis det ene øjenbryn og fik et blåt øje.
  De to gerningsmænd er anholdt og Sydøstjyllands Politi tager i løbet af dagen stilling til de anholdtes videre skæbne, fortæller vagtchef, Jesper Duus, til Radio VLR.
  